Nob Hill (San Francisco)

**Nob Hill** je susjedstvo u San Francisku, saveznoj državi Kaliforniji koje se nalazi na raskrsnici ulica California i Powell. Nob Hill je jedan od 40 brda San Franciska i spada u "prvobitnih sedam". Prije 1850-ih, Nob Hill se nazivao i **California Hill** (po istoimenoj ulici koja se nalazi na istočnoj strani Nob Hilla). Preimenovan je u Nob Hill nakon što je "Velika četvorka" Centralnopacifične željeznice, još poznati kao Nobs, sagradila palate u ovom mjestu.

## Lokacija 
Stvarni vrh Nob Hilla leži sjeverozapadno, otprilike na raskrsnici ulica Jones i Sacramento. Jug Nob Hilla je trgovinski distrikt u Union Squareu, susjedstvo Tanderloin i ulica Market. Istočno se nalazi Chinatown San Franciska i malo istočnije se nalazi gradski finansijski distrikt. Sjeveroistočno se nalazi North Beach i Telegraph Hill. Sjeverno od Nob Hilla je Russian Hill i eventualno još sjevernije, turističko fokusirane lokacije pod imenom Pier 39 i Fisherman's Wharf.

## Historija 
Tokom urbanizacije grada krajem 19. stoljeća, ovo područje je znatno brzo naseljeno. Zbog svog pogleda i svog centralnog smještaja, postao je isključivo enklava bogataša i poznatih osoba zapadne obale koje grade palate u ovom susjedstvu. Neki od poznatijih bogataša su bili Leland Stanford, koji je osnovao univerzitet Stanford i druge članove Velike četvorke. Baš zbog ovoga su raniji stanovnici poznati kao nabobs (što je anglo-indijski naziv za bogataša koji se obogatio u Orijentu), nakon čega je ovaj naziv skraćen na nob i time postajući trenutni naziv susjedstva.

Susjedstvo je uništeno tokom zemljotresa i požara 1906. godine, osim granitnih zidova koji okružuju palate Stanforda, Crockera, Huntingtona i Hopkinsa. Ovi zidovi su i danas prisutni na kojima se mogu vidjeti crne oznake koje je prouzrokovao dim požara.

Novoizgrađeni Fairmont hotel na Mason i California ulicama je također izgorio u požarima kao i palata bogataša Jamesa Flooda. Obje građevine su imale eksterijer napravljen od kamena koji je preživio požare te su naposljetku obje građevine ponovo sagrađene. Hotel Fairmont je i dalje u funkciji i danas dok palata Jamesa Flooda služi kao sjedište eksluzivnog kluba Pacific-Union.

Iako je susjedstvo uspjelo zadržati svoje obilje nakon zemljotresa, sve i jedan vlasnik palate se premjestio i/ili izgradio svoju palatu drugdje. Neki bogataši su ponovo sagradili palate u zapadnom dijelu San Franciska, poput u susjedstvima Pacific Heights i Cow Hollow. Umjesto palata sagrađeni su hoteli. Neki od hotela koji su sagrađeni preko ruševina prijašnjih palata su Mark Hopkins, Huntington i Stanford Court. Nob Hill se južno od ulice California počeo spajati sa susjedstvom Tenderloin u području koje je poznato pod nazivom "TenderNob" ili "Noberloin" sve do ulice Geary, gdje u potpunosti postaje Tenderloin.

## Atrakcije i karakteristike 
Nob Hill je obilan distrikt koji udomljava mnoštvo porodica gornje klase, veći dio mlađeg urbanog stanovništva kao i rastući broj kineskih imigranata s istočnog dijela grada iz Chinatowna. Nob je omalovažavajući britanski žargon koji je skraćenica riječi "noble/nobility" (odnosno plemenit/plemenitost) koji se odnosi na bogate osobe. Lokacija se porugljivo naziva i Snob Hill. Raskrsnica ulica California i Power je mjesto dvaju od četiri najskupljih i najpoznatijih hotela: hotel Fairmont, hotel Mark Hopkins kao i Stanford Court. Hoteli mark Hopkins i Huntington se nalaze na razdaljini od jednog bloka na raskrsnici Mason i California ulica. Hoteli su dobili naziv po trojici iz *Velike četvorke*, naziv koji predstavlja četiri poduzetnika stvaranja Centralnopacifične željeznice: Leland Stanford, Mark Hopkins i Collis P. Huntington. Četvrti poduzetnik, Charles Crocker, ima garažu po svom imenu u susjedstvu. Fairmont je dobio ime po bogatašu Jamesu G. Fairu.

Nasuprot hotela Fairmont i Pacific Union kluba se nalazi katedrala Grace. Nasuprot crkve se nalazi masonski hram.

## Parkovi 
Iako je Nob Hill znatno gusto sagrađeno susjedstvo, postoje parkovi u kojima se stanovnici i posjetioci mogu opustiti i uživati pod vedrim nebom. Najpoznatiji park u susjedstvu je park Huntingston koji zauzima čitav blok, te ga okružuju ulice Sacramento sjeverno, Taylor zapadno, California južno i Cushman istočno. Huntington park je ranije bio mjesto na kojem se nalazio mansion Collisa P. Huntingtona. Mansion je uništen tokom zemljotresa i požara 1906. godine tako da je udovica gospodina Huntingstona donirala vlasništvo gradu kako bi se sagradio park 1915. U parku se nalazi igralište za djecu te razno uređenje kao i mnoštvo fontana. Washington & Hyde Mini Park se nalazi između dva stanovna kompleksa na sjevernoj strani ulice Washington između ulice Hyde i Leavenworth. Washington & Hyde Mini Park također ima igralište za djecu, razno uređenje kao i javne toalete.

## Slike 

Image:San Francisco Nob Hill 2.jpg|Trolejbus MUNI ide uz brdo.
Image:San Francisco Nob Hill 3.jpg|Pogled sa Nob Hilla. U pozadini slike se može vidjeti zaliv San Franciska i Fisherman's Wharf.
Image:San Francisco Nob Hill 4.jpg|Pokraj muzeja žičara
Image:San Francisco Nob Hill 5.jpg|Pogled sa juga Nob Hilla, sa raskrsnice ulica Mason i Sacramento.
Image:Masonic Memorial Temple at Nob Hill San Francisco.jpg|Masonski centar Nob Hilla
Image:San Francisco Cable Car Racing Lexus up Nob Hill.jpg|Žičara od 9 tona se utrkuje sa Lexusom RX na Nob Hillu.
Image:NobHillTheatre.JPG|Pozorište Nob Hilla.
Image:1170 Sacramento Street, San Francisco (December 2007).jpg|Stanovni kompleks preko puta parka Huntington.

## Također pogledajte 
* Hotel Mark Hopkins
* Russian Hill
* 49-Mile Scenic Drive
* Spisak brda San Franciska

## Reference 
## Vanjski linkovi 
* Nob Hill Asocijacija
* Muzej žičara

Kategorija:San Francisco
Kategorija:Susjedstva San Franciska
Kategorija:Brda San Franciska